[pic] | ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ |

Βρυξέλλες, 2.7.2008

COM(2008) 411 τελικό

Πρόταση

ΚΑΝΟΝΙΣΜΟΥ ΤΟΥ ΣΥΜΒΟΥΛΙΟΥ

για την τροποποίηση του κανονισμού (ΕΚ) αριθ. 1911/2006 του Συμβουλίου, της 19ης Δεκεμβρίου 2006, για την επιβολή οριστικού δασμού αντιντάμπινγκ στις εισαγωγές διαλυμάτων ουρίας και νιτρικού αμμωνίου, καταγωγής Αλγερίας, Λευκορωσίας, Ρωσίας και Ουκρανίας, μετά από επανεξέταση ενόψει της λήξης ισχύος των μέτρων σύμφωνα με το άρθρο 11 παράγραφος 2 του κανονισμού (ΕΚ) αριθ. 384/96

(υποβληθείσα από την Επιτροπή)

ΑΙΤΙΟΛΟΓΙΚΗ ΕΚΘΕΣΗ

1) Πλαίσιο της πρότασης |

110 | Αιτιολόγηση και στόχοι της πρότασης Η παρούσα πρόταση αφορά την εφαρμογή του κανονισμού (ΕΚ) αριθ. 384/96[1] του Συμβουλίου για την άμυνα κατά των εισαγωγών που αποτελούν αντικείμενο ντάμπινγκ εκ μέρους χωρών μη μελών της Ευρωπαϊκής Κοινότητας («ο βασικός κανονισμός») στο πλαίσιο της διαδικασίας για τις εισαγωγές διαλυμάτων ουρίας και νιτρικού αμμωνίου καταγωγής Ρωσίας. |

120 | Γενικό πλαίσιο Η παρούσα πρόταση υποβάλλεται στο πλαίσιο της εκτέλεσης του βασικού κανονισμού και αποτελεί προϊόν έρευνας που διεξήχθη σύμφωνα με τις ουσιαστικές και διαδικαστικές απαιτήσεις που προβλέπει ο βασικός κανονισμός. |

139 | Ισχύουσες διατάξεις στον τομέα που καλύπτει η πρόταση Με τον κανονισμό (ΕΚ) αριθ. 1995/2000[2] του Συμβουλίου επιβάλλεται οριστικός δασμός αντιντάμπινγκ στις εισαγωγές στην Κοινότητα διαλυμάτων ουρίας και νιτρικού αμμωνίου («ΟΝΑ») καταγωγής Ρωσίας. |

141 | Συνάφεια με άλλες πολιτικές και στόχους της Ένωσης Άνευ αντικειμένου. |

2) Διαβουλευσεις με τα ενδιαφερομενα μερη και εκτιμηση επιπτωσεων |

Διαβουλεύσεις με τα ενδιαφερόμενα μέρη |

219 | Ο αιτών και ο κοινοτικός κλάδος παραγωγής ενημερώθηκαν σχετικά με τα πορίσματα της εξέτασης και είχαν τη δυνατότητα να υποβάλουν τις παρατηρήσεις τους. |

Συγκέντρωση και χρήση εμπειρογνωμοσύνης |

229 | Δεν χρειάστηκε να χρησιμοποιηθεί εξωτερική εμπειρογνωμοσύνη. |

230 | Εκτίμηση επιπτώσεων Η παρούσα πρόταση προκύπτει από την εκτέλεση του βασικού κανονισμού. Ο βασικός κανονισμός δεν προβλέπει γενική εκτίμηση των επιπτώσεων, αλλά περιέχει διεξοδικό κατάλογο των συνθηκών που πρέπει να εκτιμηθούν. |

3) Νομικά στοιχεία της πρότασης |

305 | Συνοπτική παρουσίαση της προτεινόμενης δράσης Με τον κανονισμό (ΕΚ) αριθ. 1995/2000[3] το Συμβούλιο επέβαλε οριστικό δασμό αντιντάμπινγκ στις εισαγωγές διαλυμάτων ουρίας και νιτρικού αμμωνίου καταγωγής Ρωσίας. Κατόπιν αίτησης που υπέβαλαν δύο παραγωγοί-εξαγωγείς από τη Ρωσία άρχισε ενδιάμεση επανεξέταση που περιορίστηκε στις πρακτικές ντάμπινγκ. Η έρευνα έδειξε ότι εφαρμοζόταν πρακτική ντάμπινγκ κατά την περίοδο της έρευνας. Το επίπεδο άσκησης της πρακτικής ντάμπινγκ ήταν επίσης μεγαλύτερο από το επίπεδο εξάλειψης της ζημίας που συνιστά τη βάση των ισχυόντων μέτρων. Συνεπώς, τα μέτρα διατηρήθηκαν όπως είχαν. Ο κανονισμός για τη λήξη της επανεξέτασης περιελάμβανε ρήτρα σύμφωνα με την οποία τα ενδιαφερόμενα μέρη είχαν το δικαίωμα να υποβάλουν πρόταση ανάληψης υποχρεώσεων εντός 10 ημερολογιακών ημερών από την έναρξη ισχύος του παρόντος κανονισμού. Η εν λόγω πρόταση ανάληψης υποχρεώσεων υποβλήθηκε εμπρόθεσμα. Αναφέρει ότι μια συγκεκριμένη ποσότητα, που αντιστοιχεί στο 10% περίπου της συνολικής κατανάλωσης της Κοινότητας του εν λόγω προϊόντος, μπορεί να εξαχθεί στην ΕΚ χωρίς πληρωμή του ισχύοντος δασμού αντιντάμπινγκ εάν τηρείται μια συγκεκριμένη τιμαριθμικά προσαρμοζόμενη ελάχιστη τιμή εισαγωγής. Η πρόταση ανάληψης υποχρεώσεων έγινε δεκτή. Ως εκ τούτου, προτείνεται στο Συμβούλιο να εγκρίνει τη συνημμένη πρόταση κανονισμού, η οποία πρέπει να δημοσιευτεί στην Επίσημη Εφημερίδα της Ευρωπαϊκής Ένωσης. |

310 | Νομική βάση Κανονισμός (ΕΚ) αριθ. 384/1996 του Συμβουλίου, της 22ας Δεκεμβρίου 1995, για την άμυνα κατά των εισαγωγών που αποτελούν αντικείμενο ντάμπινγκ εκ μέρους χωρών μη μελών της Ευρωπαϊκής Κοινότητας («ο βασικός κανονισμός»)[4]. |

329 | Αρχή της επικουρικότητας Η πρόταση εμπίπτει στην αποκλειστική αρμοδιότητα της Κοινότητας. Κατά συνέπεια, δεν εφαρμόζεται η αρχή της επικουρικότητας. |

Αρχή της αναλογικότητας Η πρόταση είναι σύμφωνη με την αρχή της αναλογικότητας για τον(τους) εξής λόγο(-ους). |

331 | Ο κανονισμός (ΕΚ) αριθ. 1995/2000 του Συμβουλίου για την επιβολή οριστικού δασμού αντιντάμπινγκ στις εισαγωγές διαλυμάτων ΟΝΑ καταγωγής Ρωσίας, όπως τροποποιήθηκε τελευταία με τον κανονισμό (ΕΚ) αριθ. 1675/2003 του Συμβουλίου, δεν επιτρέπει εθνικές αποφάσεις. |

332 | Στοιχεία σχετικά με τον τρόπο με τον οποίο θα περιοριστούν στο ελάχιστο η οικονομική επιβάρυνση και ο διοικητικός φόρτος που θα αναλάβουν η Κοινότητα, οι εθνικές αρχές, οι περιφερειακές και τοπικές αρχές, οι οικονομικοί παράγοντες και οι πολίτες και θα διασφαλιστεί ότι είναι ανάλογα αυτά προς το στόχο της πρότασης: άνευ αντικειμένου. |

Επιλογή μέσων |

341 | Προτεινόμενες πράξεις: κανονισμός. |

342 | Άλλα μέσα δεν προσφέρονται για τον(τους) ακόλουθο(-ους) λόγο(-ους). Ο προαναφερόμενος βασικός κανονισμός δεν προβλέπει τη χρησιμοποίηση άλλων μέσων. |

4) Δημοσιονομικές επιπτώσεις |

409 | Η πρόταση δεν έχει επιπτώσεις στον κοινοτικό προϋπολογισμό. |

Πρόταση

ΚΑΝΟΝΙΣΜΟΥ ΤΟΥ ΣΥΜΒΟΥΛΙΟΥ

για την τροποποίηση του κανονισμού (ΕΚ) αριθ. 1911/2006 του Συμβουλίου, της 19ης Δεκεμβρίου 2006, για την επιβολή οριστικού δασμού αντιντάμπινγκ στις εισαγωγές διαλυμάτων ουρίας και νιτρικού αμμωνίου, καταγωγής Αλγερίας, Λευκορωσίας, Ρωσίας και Ουκρανίας, μετά από επανεξέταση ενόψει της λήξης ισχύος των μέτρων σύμφωνα με το άρθρο 11 παράγραφος 2 του κανονισμού (ΕΚ) αριθ. 384/96

ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη: τη συνθήκη για την ίδρυση της Ευρωπαϊκής Κοινότητας,

τον κανονισμό (ΕΚ) αριθ. 384/96 του Συμβουλίου, της 22ας Δεκεμβρίου 1995, για την άμυνα κατά των εισαγωγών που αποτελούν αντικείμενο ντάμπινγκ εκ μέρους χωρών μη μελών της Ευρωπαϊκής Κοινότητας [5], (ο «βασικός κανονισμός»), και ιδίως τα άρθρα 8 και 9,

την πρόταση που υπέβαλε η Επιτροπή ύστερα από διαβουλεύσεις με τη συμβουλευτική επιτροπή,

Εκτιμώντας τα ακόλουθα:

Α. ΔΙΑΔΙΚΑΣΙΑ

(1) Με τον κανονισμό (ΕΚ) αριθ. 1995/2000[6] το Συμβούλιο επέβαλε οριστικό δασμό αντιντάμπινγκ στις εισαγωγές διαλυμάτων ουρίας και νιτρικού αμμωνίου («ΟΝΑ») καταγωγής, μεταξύ άλλων, Ρωσίας. Ύστερα από επανεξέταση λόγω της λήξης ισχύος των μέτρων, η οποία ξεκίνησε το Σεπτέμβριο του 2005, το Συμβούλιο, με τον κανονισμό (ΕΚ) αριθ. 1911/2006[7], ανανέωσε για πέντε έτη τα εν λόγω μέτρα στο τρέχον ύψος.

(2) Στις 19 Δεκεμβρίου 2006, η Επιτροπή ανήγγειλε με ανακοίνωση που δημοσιεύθηκε στην Επίσημη Εφημερίδα των Ευρωπαϊκών Κοινοτήτων[8], την έναρξη μερικής ενδιάμεσης επανεξέτασης σχετικά με τις εισαγωγές στην Κοινότητα ΟΝΑ καταγωγής, μεταξύ άλλων, Ρωσίας σχετικά με το αίτημα της εταιρείας Open Joint Stock Company Novomoskovskiy Azot και της εταιρείας Open Joint Stock Company Nevinnomyssky Azot, δύο παραγωγών-εξαγωγέων από τη Ρωσία, που ανήκουν στην επιχείρηση Open Joint Stock «Mineral and Chemical Company Eurochem». Οι δύο αυτές εταιρείες, λόγω της σχέσης τους, μεταχειρίζονται ως μία νομική ενότητα («ο παραγωγός-εξαγωγέας») για τους σκοπούς του παρόντος κανονισμού. Τα οριστικά ευρήματα και συμπεράσματα της μερικής ενδιάμεσης επανεξέτασης ορίζονται στον κανονισμό (EΚ) αριθ. 238/2008 του Συμβουλίου, της 10ης Mαρτίου 2008[9] με τον οποίο έληξε η επανεξέταση χωρίς τροποποίηση των ισχυόντων μέτρων αντιντάμπινγκ.

Β. ΑΝΑΛΗΨΗ ΥΠΟΧΡΕΩΣΗΣ

(3) Στη διάρκεια της ενδιάμεσης επανεξέτασης ο παραγωγός-εξαγωγέας εξέφρασε ενδιαφέρον να προτείνει ανάληψη υποχρέωσης τιμής αλλά απέτυχε να υποβάλει δεόντως τεκμηριωμένη προσφορά εντός της προθεσμίας που ορίζεται στο άρθρο 8 παράγραφος 2 του βασικού κανονισμού. Ωστόσο όπως αναφέρεται στις αιτιολογικές σκέψεις (57) και (58) του προαναφερόμενου κανονισμού του Συμβουλίου, το Συμβούλιο θεώρησε ότι πρέπει να επιτραπεί στον παραγωγό-εξαγωγέα κατ' εξαίρεση να συμπληρώσει την πρότασή του ανάληψης υποχρέωσης εντός 10 ημερολογιακών ημερών από την έναρξη ισχύος του εν λόγω κανονισμού λόγω της πολυπλοκότητας ορισμένων θεμάτων, ειδικότερα, 1), η μεταβλητότητα της τιμής του υπό εξέταση προϊόντος που θα μπορούσε να απαιτήσει κάποιας μορφής τιμαριθμική αναπροσαρμογή των ελάχιστων τιμών, ενώ ταυτόχρονα η μεταβλητότητα δεν εξηγείται επαρκώς από το βασικό συντελεστή του κόστους· και 2) η ιδιαίτερη κατάσταση της αγοράς για το υπό εξέταση προϊόν. Μετά τη δημοσίευση του κανονισμού (EΚ) αριθ. 238/2008 του Συμβουλίου και εντός της προθεσμίας όπως ορίζεται στον εν λόγω κανονισμό ο παραγωγός-εξαγωγέας υπέβαλε προσφορά ανάληψης υποχρέωσης για μια αποδεκτή τιμή σύμφωνα με το άρθρο 8 παράγραφος 1 του βασικού κανονισμού.

(4) Η Επιτροπή, με την απόφαση αριθ. [INSERT][10], αποδέχθηκε την προσφορά για την ανάληψη υποχρέωσης. Το Συμβούλιο αναγνωρίζει ότι η προσφορά για την ανάληψη υποχρέωσης εξαλείφει τις ζημιογόνους συνέπειες του ντάμπινγκ και περιορίζει σε επαρκή βαθμό τον κίνδυνο καταστρατήγησης.

(5) Για να δοθεί περαιτέρω δυνατότητα στην Επιτροπή και τις τελωνειακές αρχές να παρακολουθήσουν αποτελεσματικά τη συμμόρφωση του παραγωγού-εξαγωγέα προς την ανάληψη υποχρέωσης, όταν υποβάλλεται αίτηση ελεύθερης κυκλοφορίας στις αρμόδιες τελωνειακές αρχές, η απαλλαγή από τον δασμό αντιντάμπινγκ εξαρτάται από i) την προσκόμιση τιμολογίου ανάληψης υποχρέωσης, το οποίο αποτελεί εμπορικό τιμολόγιο που περιλαμβάνει τουλάχιστον τα στοιχεία που απαριθμούνται και τη διασάφηση που ορίζεται στο παράρτημα· ii) το γεγονός ότι τα εισαγόμενα αγαθά κατασκευάζονται, αποστέλλονται και τιμολογούνται απευθείας από τον παραγωγό εξαγωγέα στον πρώτο ανεξάρτητο πελάτη στην Κοινότητα·. και iii) το γεγονός ότι τα εμπορεύματα που δηλώνονται και προσκομίζονται στο τελωνείο αντιστοιχούν ακριβώς στην περιγραφή του τιμολογίου ανάληψης υποχρέωσης. Όταν δεν πληρούνται οι ανωτέρω προϋποθέσεις, ο κατάλληλος δασμός αντιντάμπινγκ επιβάλλεται κατά την αποδοχή της δήλωσης θέσης σε ελεύθερη κυκλοφορία.

(6) Όταν η Επιτροπή ανακαλέσει την αποδοχή της ανάληψης υποχρέωσης, σύμφωνα με το άρθρο 8 παράγραφος 9 του βασικού κανονισμού, ύστερα από παράβαση, αναφερόμενη σε συγκεκριμένες συναλλαγές και δηλώνει άκυρα τα σχετικά τιμολόγια ανάληψης, γεννάται τελωνειακή οφειλή κατά την αποδοχή της διασάφησης για θέση σε ελεύθερη κυκλοφορία.

(7) Οι εισαγωγείς πρέπει να γνωρίζουν ότι μπορεί να προκληθεί τελωνειακή οφειλή, εν είδη φυσιολογικού εμπορικού κινδύνου, τη στιγμή της αποδοχής της διασάφησης για θέση σε ελεύθερη κυκλοφορία, όπως περιγράφεται στις αιτιολογικές σκέψεις (5) και (6), ακόμη κι αν η προσφορά ανάληψης υποχρέωσης από τον κατασκευαστή από τον οποίο αγοράζουν, απευθείας ή όχι, έχει γίνει δεκτή από την Επιτροπή.

(8) Σύμφωνα με τον άρθρο 14 παράγραφος 7 του βασικού κανονισμού, οι τελωνειακές αρχές πρέπει να ενημερώσουν την Επιτροπή αμέσως εάν υπάρχουν ενδείξεις για παραβίαση της ανάληψης υποχρέωσης.

(9) Για τους λόγους που αναφέρθηκαν στην απόφαση της Επιτροπής, οι προσφορές ανάληψης υποχρεώσεων από τους παραγωγούς-εξαγωγείς θεωρούνται συνεπώς δεκτές από την Επιτροπή και οι ενδιαφερόμενοι παραγωγοί-εξαγωγείς έχουν ενημερωθεί για τα πραγματικά γεγονότα, το σκεπτικό και τις υποχρεώσεις στα οποία βασίζεται η αποδοχή.

(10) Σε περίπτωση καταστρατήγησης ή ανάκλησης της ανάληψης υποχρέωσης ή σε περίπτωση που η Επιτροπή ανακαλέσει την αποδοχή της ανάληψης υποχρέωσης, ο δασμός αντιντάμπινγκ που έχει επιβληθεί από το Συμβούλιο, σύμφωνα με το άρθρο 9 παράγραφος 4 του βασικού κανονισμού, εφαρμόζεται αυτομάτως δυνάμει του άρθρου 8 παράγραφος 9 του βασικού κανονισμού.

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Ο κανονισμός (ΕΚ) αριθ. 1911/2006 τροποποιείται ως εξής:

Η παράγραφος 4 του άρθρου 1 αντικαθίσταται από την ακόλουθη παράγραφο:

«4. Με την επιφύλαξη της παραγράφου 1, ο οριστικός δασμός αντιντάμπινγκ δεν εφαρμόζεται στις εισαγωγές που τίθενται σε ελεύθερη κυκλοφορία σύμφωνα με το άρθρο 2 ή το άρθρο 2α.»

Μετά το άρθρο 2 προστίθεται το ακόλουθο άρθρο:

«Άρθρο 2α

1. Οι εισαγωγές μειγμάτων ουρίας και νιτρικού αμμωνίου για θέση σε ελεύθερη κυκλοφορία που τιμολογούνται από την εταιρεία της οποίας η ανάληψη υποχρεώσεων έχει γίνει δεκτή από την Επιτροπή και της οποίας η επωνυμία περιλαμβάνεται στην απόφαση [2008/[INSERT]/ΕΚ] της Επιτροπής, όπως αυτή τροποποιείται κατά καιρούς, απαλλάσσονται από το δασμό αντιντάμπινγκ που επιβάλλεται με το άρθρο 1, υπό τον όρο ότι:

- έχουν κατασκευαστεί, αποσταλεί και τιμολογηθεί απευθείας από τον εν λόγω παραγωγό στον πρώτο ανεξάρτητο πελάτη στην Κοινότητα και

- οι εν λόγω εισαγωγές συνοδεύονται από τιμολόγιο ανάληψης υποχρέωσης το οποίο είναι ένα εμπορικό τιμολόγιο και περιλαμβάνει τουλάχιστον τα στοιχεία που απαριθμούνται και τη δήλωση που προβλέπεται στο παράρτημα του παρόντος κανονισμού· και

- τα εμπορεύματα που δηλώνονται και προσκομίζονται στο τελωνείο αντιστοιχούν επακριβώς στην περιγραφή του τιμολογίου ανάληψης υποχρέωσης.

2. Γεννάται τελωνειακή οφειλή κατά την αποδοχή της διασάφησης για θέση σε ελεύθερη κυκλοφορία:

- όταν αποδεικνύεται, όσον αφορά τις εισαγωγές που περιγράφονται στην παράγραφο 1, ότι δεν πληρούνται μία ή περισσότερες από τις προϋποθέσεις που απαριθμούνται στην εν λόγω παράγραφο· ή

- όταν η Επιτροπή ανακαλέσει την αποδοχή της ανάληψης υποχρέωσης σύμφωνα με το άρθρο 8 παράγραφος 9 του βασικού κανονισμού με κανονισμό ή απόφαση που αναφέρεται σε συγκεκριμένες συναλλαγές και δηλώνει άκυρα τα σχετικά τιμολόγια ανάληψης.»

Το παράρτημα αντικαθίσταται από το ακόλουθο παράρτημα:

«ΠΑΡΑΡΤΗΜΑ

Στοιχεία που πρέπει να αναφέρονται στο τιμολόγιο που αναφέρεται στο άρθρο 2 παράγραφος 2 και άρθρο 2α:

1. Ο πρόσθετος κωδικός TARIC βάσει του οποίου γίνεται ο εκτελωνισμός των εμπορευμάτων του τιμολογίου στα σύνορα της Κοινότητας (όπως καθορίζεται στον αντίστοιχο κανονισμό ή απόφαση).

2. Η ακριβής περιγραφή των εμπορευμάτων, η οποία περιλαμβάνει:

— τον κωδικό ΣΟ,

— την περιεκτικότητα του προϊόντος σε άζωτο («Ν») (επί τοις %),

— την ποσότητα (σε τόνους).

3. Η περιγραφή των όρων πώλησης, στην οποία περιλαμβάνονται και τα εξής:

— η τιμή ανά τόνο,

— οι εφαρμοστέοι όροι πληρωμής,

— οι ισχύοντες όροι παράδοσης,

— οι συνολικές εκπτώσεις και μειώσεις.

4. Το ονοματεπώνυμο του μη συνδεδεμένου εισαγωγέα για τον οποίο εκδίδεται το τιμολόγιο απευθείας από την εταιρεία.

5. Το ονοματεπώνυμο του υπαλλήλου της εταιρείας που εξέδωσε το τιμολόγιο ανάληψης υποχρέωσης και η ακόλουθη υπογεγραμμένη δήλωση:

«Ο κάτωθι υπογεγραμμένος πιστοποιώ ότι η πώληση προς άμεση εξαγωγή στην Ευρωπαϊκή Κοινότητα των εμπορευμάτων που καλύπτονται από το παρόν τιμολόγιο γίνεται εντός του πλαισίου και με τους όρους της ανάληψης υποχρέωσης που πρότεινε η [εταιρεία] και αποδέχτηκε η Ευρωπαϊκή Επιτροπή μέσω του κανονισμού (ΕΚ) αριθ. 617/2000 ή της απόφασης 2008/xxxx/EΚ (αναλόγως). Δηλώνω ότι τα στοιχεία που αναγράφονται στο παρόν τιμολόγιο είναι πλήρη και ορθά.»

Άρθρο 2

Ο παρών κανονισμός αρχίζει να ισχύει την επομένη της δημοσίευσής του στην Επίσημη Εφημερίδα της Ευρωπαϊκής Ένωσης .

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες,

Για το Συμβούλιο

Ο Πρόεδρος

[…]

[1] ΕΕ L 56 της 6.3.1996, σ.1. Κανονισμός όπως τροποποιήθηκε τελευταία με τον κανονισμό (ΕΚ) αριθ. 2117/2005 του Συμβουλίου (ΕΕ L 340 της 23.12.2005, σ. 17).

[2] ΕΕ L 238 της 22.9.2000, σ. 15. Κανονισμός όπως τροποποιήθηκε τελευταία με τον κανονισμό (ΕΚ) αριθ. 1675/2003 (ΕΕ L 238 της 25.9.2003, σ. 4).

[3] ΕΕ L 238 της 22.9.2000, σ. 15. Κανονισμός όπως τροποποιήθηκε τελευταία με τον κανονισμό (ΕΚ) αριθ. 1675/2003 (ΕΕ L 238 της 25.9.2003, σ. 4).

[4] ΕΕ L 56 της 6.3.1996, σ.1. Κανονισμός όπως τροποποιήθηκε τελευταία με τον κανονισμό (ΕΚ) αριθ. 2117/2005 του Συμβουλίου (ΕΕ L 340 της 23.12.2005, σ. 17).

[5] ΕΕ L 56 της 6.3.1996, σ. 1. Κανονισμός όπως τροποποιήθηκε τελευταία με τον κανονισμό (EΚ) αριθ. 2117/2005 (ΕΕ αριθ. L 340 της 23.12.2005, σ. 17)

[6] ΕΕ L 238 της 22.9.2000, σ. 15.

[7] ΕΕ L 365 της 21.12.2006, σ. 26.

[8] ΕΕ C 311 της 19.12.2006, σ. 51.

[9] ΕΕ L 75 της 18.03.2008, σ.1.

[10] INSERT REFERENCE